Times of Malta jirraporta li l-Gvern kera t-tieni vapur tal-Captain Morgan biex iġorr madwar 120 immigrant li ġew salvati mill-Forzi Armati nhar l-Erbgħa. Madanakollu, tmien immigranti, fosthom mara tqila u żewġt itfal inġiebu Malta ilbieraħ wara nofsinhar. Il-ġurnal jikkwota lill-ministeru għall-ġustizzja jgħid li d-deċiżjoni tal-avukat li telaq mill-uffiċju tal-avukat ġenerali u ssieħeb fit- team legali tal-allegat moħħ wara l-qtil tal-ġurnalista Daphne Caruana Galizia Yorgen Fenech kienet deċiżjoni ‘insensittiva’. Ritratt separat juri l-ekwipaġġ tal-bastiment navali Ingliż RFA Argus jiffurmaw in-numru 75 biex ifakkru lil dawk li mietu fit-tieni Gwerra Dinija fl-okkażjoni tal-75 anniversarju mit-tmiem tagħha, bil-ġurnal jippublika ukoll il-faċċata ta’ Times of Malta li kienet ippublikata dakinhar. L-Oriżżont jgħid li l-eks Dekan tal-Fakultà tal-Liġi, l-Professur Kevin Aquilina, wissa kif kwalunkwe kumment relatat mas-sħubija ta’ avukat li kien jaħdem fl-Uffiċċju tal-Avukat Ġenerali mal-avukati difensuri ta’ Yorgen Fenech “ma jkunx għaqli qabel wieħed ma jikseb f’idejh il-kundizzjonijiet imposti fil-kuntratt ta’ impjieg tiegħu.” Fi storja oħra jingħad li teżisti possibbiltà kbira li fil-jiem li ġejjin jibdew jiżdiedu n-numru ta’ kawżi li jinstemgħu quddiem il-Qorti. Deskritta bħala l-imħabba bla kundizzjoni, il-ġurn al jitratta l-istorja ta’ mara li ġabret €104,000 biex iġġib lir-raġel mill-Afrika wara li marad bil-COVID19. Ritratt juri il-vettura tal-MaltaPost fil-post fejn seħħ l-inċident li wassal biex pustiera żagħżugħa mietet waqt ix-xogħol. The Malta Independent jikkwota lill-Union tal-Għalliema li qalet li ħafna mill-għalliema mhumiex komdi imorru lura l-iskola, hekk kif jeħtieġ pjan strateġiku għall-miżuri ta’ iġene għal meta jerġgħu jinfetħu l-bibien tal-iskejjel. Il-minsitru tal-Edukazzjoni Owen Bonniċi kien qal li skola sajf se tifaħ f’Lulju sakemm ma jkunx suġġerit mod ieħor mill-awtoritajiet tas-saħħa. Il-ġurnal jgħid ukoll li l-Awtorita tal-Ippjanar irċeviet ruxmata ta’ oġġezzjonijiet għall-binja proposta fiż-żona ta’ Fort Cambridge f’Tas-Sliema, għolja 31 sular. Ritratt juri twapet ta’ fjuri armati fi Pjazza San Ġorġ il-Belt fl-okkażjoni tal-Valletta Green Festival, li fi kliem il-ġurnmal iwasslu messaġġ ta’ tama u kuraġġ. In-Nazzjon jirraporta li pustiera żagħżugħa, Elenia Briffa ta’ dsatax-il sena mill-Qrendi, mietet wara li inqalbet bil-vettura tax-xogħol u ġiet taħtha. F’rapport ieħor, il-Partit Nazzjonalista qal lill-Ministri biex iroddu il-flus lura li serqu, wara id-deċiżjoni tal-Kummissarju tal-Istandards fil-ħajja pubblika dwar ilment imressaq li fi kliem il-Partit Nazzjonalista juri li ma fadal ebda distinzjoni bejn il-Partit Laburista u l-Gvern tant li fondi pubbliċi qed jintużaw għar-reklamar ta’ politiċi fu il-media soċjali. Fi storja oħra, rrapurtat li ż-żejt huwa orħos mill-ilma, iżda l-ġurnal jgħid li minkejja li wasalna fi stat fejn kumpaniji lesti jħallsu biex jieħdulhom iż-żejt li jkollhom u kien hemm roħs fl-elettriku u l-fuel, dan ma seħħx f’Malta.